Acció Ecologista-Agró i l'Ajuntament de Sagunt programen dos activitats sobre el cultiu de malva-roses en terres de marjaleria
17 de maig 2023

![](/media/uuclph1l/charla_c.jpg?width=632.7139639639639&height=850)

Acció Ecologista-Agró i l’Ajuntament de Sagunt (Camp de Morvedre, València) han programat este mes de maig en la Casa Penya, el centre d’educació i voluntariat ambiental de la marjal d’Almardà-Almenara, dos activitats especials que tenen com a protagonista el cultiu de malva-roses en terres de marjaleria.

Després d’aprendre el passat 7 de maig, amb el Centre Municipal de Formació de Persones Adultes d’Alboraia (Horta Nord, València) a fer sabó perfumat de malva-rosa, aplicant la fórmula de Félix Robillard, es convida ara a la ciutadania a conéixer més a fons el cultiu d’esta planta en terres de marjal.

Concretament, el pròxim dissabte 20 de maig, celebrem una xerrada amb Francesc-Andreu Martínez Gallego, autor del llibre _Creixement i desenvolupament: La industrialització valenciana, 1834-1919_, que explicarà l’origen de les finques de malva-rosa d’Almardà, Corinto, Alboraia i València, ubicades totes en terres de marjal.

Per a participar en esta xerrada, que porta per títol _Félix Robillard o quan la revolució industrial fa bona olor_, cal inscriure’s prèviament completant el següent formulari ([https://forms.gle/a84q4xRKge5G6YHT7](https://forms.gle/a84q4xRKge5G6YHT7)). La cita començarà a les 11.00 hores.

*   [](http://www.facebook.com/sharer.php?u=https://aytosagunto.es/va/actualitat/accio-ecologista-agro-i-l-ajuntament-de-sagunt-programen-dos-activitats-sobre-el-cultiu-de-malva-roses-en-terres-de-marjaleria/ "Facebook")
*   [](http://twitter.com/share?url=https://aytosagunto.es/va/actualitat/accio-ecologista-agro-i-l-ajuntament-de-sagunt-programen-dos-activitats-sobre-el-cultiu-de-malva-roses-en-terres-de-marjaleria/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/accio-ecologista-agro-i-l-ajuntament-de-sagunt-programen-dos-activitats-sobre-el-cultiu-de-malva-roses-en-terres-de-marjaleria/ "Linked In")
*   [](mailto:?body=https://aytosagunto.es/va/actualitat/accio-ecologista-agro-i-l-ajuntament-de-sagunt-programen-dos-activitats-sobre-el-cultiu-de-malva-roses-en-terres-de-marjaleria/)